Z A P I S N I K

sa 10. sjednice Općinskog vijeća Općine Čepin održane 15. svibnja 2018. godine u prostorijama Općine Čepin, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 15 članova Vijeća od izabranih 17, te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša

2. Ksenija Rejtek

3. Josip Skočibušić

4. Dražen Arnold

5. Boris Marks

6. Anamarija Gregić

7. Valentin Pavleković

8. Josip Đimber

9. Miroslav Jerković

10. Mario Žanko

11. Marko Brekalo

12. Melani Starčević

13. Marija Čačić

14. Velimir Džambić

15. Zoran Horvat

SJEDNICI NISU NAZOČNI:

1. Hrvoje Hefer

2. Tanja Paun

Sjednici su također nazočni: općinski načelnik Dražen Tonkovac, zamjenici općinskog načelnika Ivan Žeravica i Mateja Kalajžić, te pročelnici Mirjana Cvitkušić, Krešimir Crnković i Tomislav Kuna

Predsjednik Općinskog vijeća upoznao je nazočne sa predloženim dnevnim redom.

Istaknuo je kako je se u međuvremenu dobila zamolba Lovačkog društva Čepin za korištenje Lovačkog dom bez naknade, te predložio da se u dnevni red pod točkom 8. doda i ta jedna točka i to:„Donošenje Odluke o izmjenama i dopunama Odluke o visini najma za Lovački dom u Čepinu“.

Vijećnik Dražen Arnold upoznao je nazočne vijećnike da je se dr. Paun ispričala zbog ne dolaska na sjednicu Općinskog vijeća.

Općinsko vijeće Općine Čepin jednoglasno je usvojilo predloženi dnevni red s dopunom pod točkom 8. kako slijedi:

DNEVNI RED

1. Usvajanje zapisnika sa 09. sjednice Općinskog vijeća Općine Čepin
2. Donošenje Godišnjeg izvještaja o izvršenju Proračuna Općine Čepin za 2017. godinu
3. Donošenje Odluke o raspodjeli rezultata poslovanja Općine Čepin za 2017. godinu
4. Donošenje Odluke o donošenju Plana gospodarenja otpadom Općine Čepin za razdoblje 2018.-2023. godine
5. Donošenje Odluke o uvjetima i načinu držanja kućnih ljubicama i načinu postupanja s napuštenim i izgubljenim životinjama, te divljim životinjama pronađenim izvan prirodnog staništa na području Općine Čepin
6. Donošenje Zaključka o usvajanju pročišćenog teksta Odluke o Prostornom planu uređenja Općine Čepin
7. Donošenje Zaključka o usvajanju pročišćenog teksta Odluke o donošenju Urbanističkog plana uređenja „Plandište 1“ Čepin
8. Donošenje Odluke o izmjenama i dopunama Odluke o visini najma za Lovački dom u

Čepinu

1. Razno

TOČKA 1. USVAJANJE ZAPISNIKA SA 09. SJEDNICE OPĆINSKOG VIJEĆA

OPĆINE ČEPIN

Vijećnik Marko Brekalo naveo je kako je na prošloj sjednici Vijeća pod točkom 8. dnevnog reda postavio pitanje da li je takav način rada u skladu sa Statutom Općine Čepin člankom 67. Odgovor na pitanje nije dao ni načelnik, ni pravni poslovi, ni nitko, te da se ne slaže sa takvim zapisnikom. Moli da mu se da pisani odgovor da li je takav način rada u skladu sa Statutom i zakonskim propisima EU.

Općinsko vijeće Općine Čepin jednoglasno je usvojilo zapisnik sa 09. sjednice Općinskog vijeća Općine Čepin.

TOČKA 2. DONOŠENJE GODIŠNJEG IZVJEŠTAJA O IZVRŠENJU PRORAČUNA

OPĆINE ČEPIN ZA 2017. GODINU

Vijećnici su zajedno sa materijalima za sjednicu dobili i materijal za točku 2. dnevnog reda.

Ovu točku dnevnog reda obrazložila je pročelnica Mirjana Cvitkušić rekavši kako je Godišnji izvještaj o izvršenju Proračuna Općine Čepin napravljen na temelju Pravilnika o polugodišnjem i godišnjem izvještaju Proračuna iz 2015. g., te je nadalje upoznala nazočne sa Godišnjim izvještajem o izvršenju Proračuna Općine Čepin za 2017. godinu.

Vijećnik M. Brekalo postavio je pitanje vezano za stavku Reprezentacija načelnika koja je sa koeficijentom iskorištenosti sa 195,11%, te ga zanima koji su razlozi da je toliko novaca duplo više potrošeno nego što je predviđeno, te koji su to nepredviđeni troškovi.

Vijećnika D. Arnolda zanima zašto se knjiže prigodni datumi, domjenci za obilježavanje dana općine na reprezentaciju, te je naveo da imaju posebne stavke gdje se isto može staviti.

Vijećnica M. Čačić postavila je pitanje vezano za stavku Očuvanje i obnova kulturne baštine pod kojom stoji druga aktivnost Obnova i proširenje zgrade Centra za kulturu na koju je utrošeno nešto malo više od pola milijuna kuna, te navela da se ta aktivnost odnosi na prostorije umirovljenika, izviđača itd. Mišljenja je budući da postoji institucija koja se zove Centar za kulturu Čepin, a koja ne koristi te prostore i u koje se ne investira, da bi bilo dobro staviti da su to nekakve druge prostorije i da to koriste neki drugi korisnici.

Vijećnik M. Brekalo postavio je pitanje vezano za stavku obilježavanje prigodnih datuma i obljetnica koja je sa 117,97% realiziran plan.

Vijećnik D. Arnold moli da se na Vijeću ne ubacuju točke dnevnog reda osim ako nisu promptne i bitne. Moli da se materijali ubuduće šalju ranije iako je u ovom slučaju gotovo zadovoljena zakonska forma od pet dana, a čisto radi toga da iste bolje prouče. Istaknu je kako su stavke u Proračunu uglavnom ispunjene ili su probijene poput: akcije i manifestacije, šport, kultura, obilježavanje prigodnih datuma, koncerti, reprezentacija, pomoći i pripomoći, te na taj način smatra taj dio Proračuna populistički. Zanima ga vezano za biciklističke staze dobiveni kredit od dva milijuna kuna dali su izvođači radova u potpunosti isplaćeni koji su radili na biciklističkoj stazi. Nadalje ga zanima šta je sa urbanom aglomeracijom i kada će ta sredstva biti povučena na temelju projekata koji su rađeni za urbanu aglomeraciju, a da bi se pokrili novci za biciklističku stazu.

Vijećnik M. Brekalo postavio je pitanje da li su povučena sredstva za biciklističku stazu iz urbane aglomeracije ili nisu.

Vijećnik J. Skočibušić ispred Kluba vijećnika Mosta istaknuo je da zbog svega onoga što je se odbijalo tijekom Rebalansa prošle godine neće prihvatiti ovo Izvješće, budući i da nisu ni sudjelovali u donošenju Proračuna za 2017. godinu, te da se u Izvješću vidi da je jako puno projekata planirano koji nisu realizirani.

Vijećnik D. Arnold ispred Kluba HNS-a istaknuo je budući da na 05. sjednici Vijeća, održanoj 12.listopada 2017. g., kada je bila zamjena predsjednika Vijeća i prelaska vijećnika iz većine u manjinu, a koji su stvorili većinu i s obzirom da nisu sudjelovali u izglasavanju tog Rebalansa (kolegica Paun i D. Arnold nisu bili prisutni, a kolega Žanko je bio Suzdržan) i iz tog razloga neće podržati ovo Izvješće. Vezano je projekti misli da oni moraju ostati u Proračunu, te da to mora biti transparentnije.

U raspravi su sudjelovali: M. Brekalo, D. Arnold, M. Čačić, J. Skočibušić.

Obrazloženje na postavljena pitanja vijećnika dali su pročelnica M. Cvitkušić, općinski načelnik D. Tonkovac.

Nakon provedene rasprave Općinsko vijeće Općine Čepin sa 10 glasova ZA, 3 glasa PROTIV i 2 glasa SUZDRŽAN donijelo je

Godišnji izvještaj o izvršenju Proračuna

Općine Čepin za 2017. godinu

(Godišnji izvještaj o izvršenju Proračuna Općine Čepin za 2017. godinu je sastavni dio ovog Zapisnika)

TOČKA 3. DONOŠENJE ODLUKE O RASPODJELI REZULTATA POSLOVANJA

OPĆINE ČEPIN ZA 2017. GODINU

Vijećnici su zajedno sa dnevnim redom dobili i materijal za točku 3. dnevnog reda.

Pročelnica M. Cvitkušić navela kako se ovom Odlukom utvrđuje rezultat poslovanja, raspodjela rezultata, te način utroška viška prihoda i pokrića manjka prihoda nefinancijske imovine utvrđenog Godišnjim financijskim izvještajima Općine Čepin za 2017. godinu, te nadalje upoznala nazočne članove Vijeća sa Odlukom o raspodjeli rezultata poslovanja Općine Čepin za 2017. godinu.

Općinsko vijeće Općine Čepin sa 10 glasova ZA, 3 glasa PROTIV i 2 glasa SUZDRŽAN donijelo je

ODLUKU

o raspodjeli rezultata poslovanja Općine Čepin za 2017. godinu

(Odluka o raspodjeli rezultata poslovanja Općine Čepin za 2017. godinu je sastavni dio ovog Zapisnika)

TOČKA 4. DONOŠENJE ODLUKE O DONOŠENJU PLANA GOSPODARENJA

OTPADOM OPĆINE ČEPIN ZA RAZDOBLJE 2018.-2023. GODINE

Vijećnici su zajedno sa dnevnim redom dobili i materijal za točku 4. dnevnog reda.

S ovom točkom dnevnog reda nazočne je upoznao pročelnik T. Kuna rekavši kako je dva puta stavljen nacrt plana, odnosno prijedlog plana gospodarenja otpadom na službene stranice Općine Čepin. Cilj javne rasprave je bio dobivanje povratnih informacija o zainteresiranoj javnosti za nacrt gospodarenja otpadom na području Općine Čepin. Naveo je da nitko nije dostavio ni pismeno niti usmeno mišljenje ili prijedlog vezan za Plan gospodarenja otpadom. Općina Čepin je od Upravnog odjela za prostorno planiranje, zaštitu okoliša i prirode OBŽ, dobila prethodnu suglasnost na Prijedlog Plana gospodarenje otpadom Općine Čepin za razdoblje 2018.-2023. godine, za koji je utvrđeno da je usklađen s odredbama Zakona o održivom gospodarenju otpadom i Planom gospodarenja otpadom RH za razdoblje 2017.-2022. g. Naveo je ukoliko se usvoji ovaj Plan Općina Čepin će se javiti na natječaj kojeg organizira Fond za zaštitu okoliša da bih se mještanima mogla omogućiti učinkovita reciklaža (za žute kante, plave kante, kompostere, zelene otoke, čipove).

Vijećnik J. Skočibušić postavio je pitanje vezano za reciklažno dvorište na što se odnose ta sredstva, kakvu ćemo opremu imati.

Obrazloženje je dao pročelnik T. Kuna.

Općinsko vijeće Općine Čepin jednoglasno je donijelo

ODLUKU

o donošenju Plana gospodarenja otpadom Općine Čepin

za razdoblje 2018.-2023. godine

(Odluke o donošenju Plana gospodarenja otpadom Općine Čepin

za razdoblje 2018.-2023. godine je sastavni dio ovog Zapisnika)

TOČKA 5. DONOŠENJE ODLUKE O UVJETIMA I NAČINU DRŽANJA KUĆNIH

LJUBIMACA I NAČINU POSTUPANJA S NAPUŠTENIM I IZGUBLJENIM

ŽIVOTINJAMA, TE DIVLJIM ŽIVOTINJAMA PRONAĐENIM IZVAN

PRIRODNOG STANIŠTA NA PODRUČJU OPĆINE ČEPIN

Vijećnici su zajedno sa dnevnim redom dobili i materijal za točku 5. dnevnog reda.

S ovom točkom dnevnog reda nazočne je upoznao pročelnik T. Kuna istaknuvši kako u skladu s novim Zakonom o zaštiti životinja koji je snazi od 01. siječnja 2018. godine propisao da sve jedinice lokalne samouprave moraju donijeti Odluke o načinu držanja kućnih ljubicama i načinu postupanja s napuštenim i izgubljenim životinjama, te divljim životinjama pronađenim izvan prirodnog staništa. Upoznao je nazočne sa predloženom Odlukom, te naveo kako je Županija dužna imati jedno sklonište. Naveo kako je sve troškove oko zaštite životinja dužna snositi jedinica lokalne samouprave.

Općinsko vijeće Općine Čepin jednoglasno je donijelo

ODLUKU

o uvjetima i načinu držanja kućnih ljubimaca i načinu postupanja s napuštenim

i izgubljenim životinjama, te divljim životinjama pronađenim izvan prirodnog

staništa na području Općine Čepin

(Odluka je sastavni dio ovog Zapisnika)

TOČKA 6. DONOŠENJE ZAKLJUČKA O USVAJANJU PROČIŠĆENOG TEKSTA

ODLUKE O PROSTORNOM PLANU UREĐENJA OPĆINE ČEPIN

Vijećnici su zajedno sa dnevnim redom dobili i materijal za točku 6. dnevnog reda.

S ovom točkom dnevnog reda nazočne je upoznao pročelnik T. Kuna te ujedno povezao i točku 7. dnevnog reda rekavši kako je u Zakonu propisano kada se donese Prostorni plan odnosno Izmjene i dopune Prostornog plana i Izmjene i dopune Urbanističkog plana „Plandište 1“ Općina je dužna objaviti pročišćeni tekst i on se mora objaviti i proslijediti na određene adrese.

Općinsko vijeće Općine Čepin jednoglasno je donijelo

ZAKLJUČAK

o usvajanju pročišćenog teksta

Odluke o Prostornom planu uređenja Općine Čepin

(Zaključak je sastavni dio ovog Zapisnika)

TOČKA 7. DONOŠENJE ZAKLJUČKA O USVAJANJU PROČIŠĆENOG TEKSTA

ODLUKE O DONOŠENJU URBANISTIČKOG PLANA UREĐENJA

„PLANDIŠTE 1“ ČEPIN

Vijećnici su zajedno sa dnevnim redom dobili i materijal za točku 7. dnevnog reda.

Općinsko vijeće Općine Čepin jednoglasno je donijelo

ZAKLJUČAK

o usvajanju pročišćenog teksta

Odluke o donošenju Urbanističkog plana uređenja „Plandište 1“ Čepin

(Zaključak je sastavni dio ovog Zapisnika)

TOČKA 8. DONOŠENJE ODLUKE O IZMJENAMA I DOPUNAMA ODLUKE O

VISINI NAJMA ZA LOVAČKI DOM U ČEPINU

Krešimir Crnković, pročelnik, naveo je kako je Općinska uprava u petak (11.05.2018.) zaprimila od Lovačkog doma zamolbu nakon što su materijali već bili poslani vijećnicima. Naveo je da se Lovačkom društvu koje je i do sada koristilo salu, a u Odluci o izmjenama i dopunama iste navedene Odluke omogućuje besplatno korištenje i članovima tog Lovačkog društva Čepin, a do sada to nije bio slučaj. Do sada su članovi imali pravo za isključivo korištenje za svadbene svečanosti. Vijećnici su na stol dobili prijedlog Odluke o izmjenama i dopunama Odluke o visini najma za Lovački dom u Čepinu.

Općinsko vijeće Općine Čepin jednoglasno je donijelo

ODLUKU

o izmjenama i dopunama Odluke o visini najma za Lovački dom u Čepinu

(Odluka o izmjenama i dopunama Odluke o visini najma za Lovački dom u Čepinu sastavni je dio ovog Zapisnika)

TOČKA 9. RAZNO

Vijećnik M. Brekalo je naveo kako je člankom 48. Statua Općine Čepin načelnik dužan dva put godišnje podnijeti Polugodišnje izvješće o svom radu. Zanima ga da li je bila nekakva sjednica na kojoj je načelnik podnio to izvješće, ako nije, postavio je pitanje zašto nije i dali će podnijeti.

Vijećnik J. Skočibušić zahvalio je se općinskom načelniku zato što je izašao u susret Inicijativama i dozvolio lokacije za korištenje štandova bez naknade za održavanje referenduma.

Vijećnik M. Brekalo zamolio je li može dobiti odgovor na svoje gore postavljeno pitanje.

Općinski načelnik je rekao da se žali upravi Vodovoda.

Vijećnik M. Brekalo moli da se zapiše u zapisnik da mu je načelnik rekao da se žali upravi Vodovoda.

Vijećnik D. Arnold postavio je pitanje do kada su stigli pregovori sa Vodovodom-Osijek u smislu našeg spajanja sa Osječkim vodovodom, dali su ti pregovori uopće u tijeku, gdje je to zapelo i kakvi su izgledi da se pripojimo Osječkom vodovodu. Osobno misli da je to dobra stvar, zbog stare derutne 42 ili 44 km duge vodovodne mreže koju treba po njemu mijenjati jer još uvijek postoje slijepi krakovi gdje se voda zamućuje u pojedinim ulicama, da bi bilo dobro to što prije odraditi, a ne samo zbog toga, nego i zbog toga što je siguran da onda uvažavajući cijenu vode i onako kako nam je oni i naplaćuju da će ta cijena vode biti za cca 1.70 ili 1,80 lipa po m3 jeftinije, a to znači da će u ukupno iznosu biti preko 3,00 kn jeftinija uzimajući u obzir daljnje plaćanje za kanalizaciju onoliko koliko se utroši vode. Također je istaknuo kako je na jednoj od prethodnih sjednica Vijeća u bivšem sazivu imenovan u pregovarački tim između Urednosti-Komunalca u Komisiju, odnosno u pregovarački tim zajedno sa načelnikom i direktorom poduzeća Urednost, te naveo da on nikada nije bio ni na jednom pregovoru i nikada nije došlo do razrješenja.

Odgovor je dao općinski načelnik D. Tonkovac.

Nadalje Vijećnik D. Arnold istaknuo je kako je na jednoj od prethodnih sjednica Vijeća u bivšem sazivu u pregovarački tim između Urednosti-Komunalca, a onda je to bila jedna firma, Komisija, odnosno pregovarački tim odglasan na Vijeću u sastavu: načelnik općine, direktor Urednosti i njegova malenkost, te naveo da on nikada nije bio ni na jednom ni službenom ni neslužbenom pregovoru i nikada nije došlo do razrješenja.

Vijećnika M. Čačić ispred Mosta nezavisnih lista vezano uz dostavu materijala za Proračun naglasila je da je to jedan složeni materijal pogotovo vijećnicima koji nisu računovodstvene struke, te moli da se takav materijal dostavi ranije da se vijećnici mogu što kvalitetnije pripremiti za sjednice.

Sjednica je zaključena u 20,15 sati.

ZAPISNIČAR:

Mladenka Bagarić

KLASA: 021-05/18-01/4

URBROJ: 2158/05-18-1

Čepin, 15. svibnja 2018.

PREDSJEDNIK

OPĆINSKOG VIJEĆA

Robert Periša, dipl.oec.

OVJEROVITELJI ZAPISNIKA:

1.Boris Marks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Valentin Pavleković \_\_\_\_\_\_\_\_\_\_\_\_\_\_\_\_\_\_\_\_\_\_